SANKO ร่วงแรง หลังขึ้นเครื่องหมาย XR วันนี้
SANKO ร่วงแรง ณ เวลา 10.46 น. ราคาอยู่ที่ 1.49 บ. ลบ 0.27 บ. หรือ 15.34% สูงสุดที่ 1.52 บ. ต่ำสุดที่ 1.47 บ. มูลค่าซื้อขายที่ 4.75 ลบ. โดยปัจจัยที่ทำให้ราคาหุ้นปรับตัวลงแรง คาดว่ามีแรงขายของนักลงทุนจากประเด็นที่บริษัทขึ้นเครื่องหมาย XR ในวันนี้
14 ก.ค. 2558

ผู้สื่อข่าวรายงานว่า ราคาหุ้นบริษัท ซังโกะ ไดคาซติ้ง (ประเทศไทย) จำกัด (มหาชน) หรือ SANKO ณ เวลา 10.46 น. ราคาอยู่ที่ 1.49 บาท ลบ 0.27 บาท หรือ 15.34% สูงสุดที่ 1.52 บาท ต่ำสุดที่ 1.47 บาท มูลค่าซื้อขายที่ 4.75 ล้านบาท ขณะที่ดัชนีตลาดหุ้นไทยโดยรวมลบ 0.03%
โดยปัจจัยที่ส่งผลให้ราคาหุ้นมีการปรับตัวลงแรง คาดว่ามาจากประเด็นที่ในวันนี้ (14 ก.ค.) หุ้น SANKO ได้ขึ้นเครื่องหมาย XR (บริษัทจดทะเบียนได้มีการประกาศขายหุ้นสามัญเพิ่มทุนให้แก่ผู้ถือหุ้นเดิมตามสัดส่วนและราคาที่กำหนด โดยผู้ที่ซื้อหุ้นที่ขึ้นเครื่องหมาย XR จะไม่ได้รับสิทธิในการจองซื้อหุ้นเพิ่มทุน)
สำหรับอัตราส่วนการจองซื้อ 3 : 1 ณ 0.75 บาท  วันขึ้นเครื่องหมาย 14 ก.ค. 2558 วันปิดสมุดทะเบียน 17 ก.ค. 2558
 